ms ms en en id id id ms en ms en ms tr ms id ms ca en ms ms ms sl ms ms id id eu id et ms id id ms nds ms id id id id ms ms de ms ms ms id id ms ms nl id id id id ms ms id en ms ms ms ms id ms de id ms es ms ms id ms oc tr id en id it eo ms id ms ms id id id en id id id ms it id ms ms id ms en ms ms fr fr de ms id ms ms en ms id ms en
Portal Rasmi Kerajaan Negeri Sembilan - Sejarah Penubuhan
Soal Selidik Kepuasan Pelanggan Sistem e-Helpdesk V3.0  (KLIK DI SINI)
Soal Selidik Kajian Kepuasan Pelanggan PSUKNS Tahun 2022 (KLIK DI SINI)
Polisi dan Garis Panduan Agensi
Muat Turun Borang Penjawat Awam
Struktur Pentadbiran Kerajaan Negeri
Undang Dan Tunku Besar Tampin
Pejabat Daerah & Tanah
Sistem Tempahan Kemudahan Sukan
Sistem Pengurusan Perkahwinan Islam
Laman Informasi Pingat Negeri Sembilan Darul Khusus
Dasar Perumahan Negeri Sembilan
Kesalahan Syariah Negeri Sembilan
Agensi Anti Dadah Kebangsaan
Alamat & Peta Lokasi
Aduan dan Maklum Balas
SEJARAH AWAL PEMERINTAHAN NEGERI SEMBILAN
Dalam budaya masyarakat Melayu, seorang Raja diinterpretasikan sebagai simbol perpaduan dan pelindung kepada rakyat jelata di bawah naungannya. Pada sekitar abad ke-15 hingga ke-16, Negeri Sembilan merupakan sebuah negeri di bawah naungan Kerajaan Melayu Melaka sehinggalah berakhirnya pemerintahan Sultan Mahmud Shah yang tewas kepada Portugis pada 24 Ogos 1511. Kemunculan Kerajaan Melayu Johor pada abad ke-17, menjadikan Negeri Sembilan sebagai wilayah di bawahnya seperti dalam perbilangan adatnya yang menjelaskan,
Negeri Sembilan pada masa itu walaupun di bawah pemerintahan Sultan Johor, tetapi Luak-luak adalah di bawah pemerintahan Penghulu masing-masing dengan dibantu oleh Lembaga dan Buapak. Sistem pemerintahan negeri dapat dikatakan sebagai satu pemerintahan yang bercorak demokrasi yang berbentuk ‘tier system’.
Manakala sistem pentadbiran pula bermula daripada kalangan atasan hinggalah ke bawah iaitu Raja, Penghulu, Lembaga dan Buapak. Buapak memiliki anak buah berperanan menyampaikan segala perintah yang disebutkan dalam perbilangan adatnya;
Pada abad ke-18, Sultan Johor, Sultan Abdul Jalil III tidak dapat mentadbir wilayah di bawahnya dengan sempurna disebabkan gangguan-gangguan daripada Belanda dan Melaka di samping serangan orang Acheh dan Bugis. Oleh kerana pemerintahan pusat di Johor tidak tenteram dan keadaan di Negeri Sembilan menjadi huru-hara, maka satu angkatan anak Raja Bugis yang diketuai oleh Daeng Kemboja telah memaksa masyarakat di Negeri Sembilan mengakui dirinya sebagai Raja. Masyarakat Negeri Sembilan telah bermuafakat untuk meminta bantuan menghantar seorang anak raja bagi memerangi Daeng Kemboja.
Sultan Johor tidak dapat menolong mereka, jadi antara tahun 1770, Pemegang Adat dan Undang Yang Empat meminta izin untuk menjemput seorang Raja dari Pagar Ruyong. Akhirnya, Sultan Johor bersetuju dan rombongan mereka bertolak ke Pagar Ruyong yang diketuai oleh dua orang panglima iaitu Panglima Bandan dan Panglima Bandut.
SEJARAH KEDATANGAN RAJA PAGAR RUYONG
Yang di-Pertuan Pagar Ruyong telah berkenan menunaikan hajat masyarakat Negeri Sembilan untuk mendapatkan seorang Raja berketurunan Pagar Ruyong. Baginda telah menghantar puteranya, Raja Mahmud yang kemudiannya bergelar Raja Melewar. Sebelum ketibaan Raja Melewar ke Negeri Sembilan, Yang di-Pertuan Pagar Ruyong telah mengutuskan Raja Khatib untuk menyediakan persiapan menyambut kedatangan raja. Raja Melewar yang diiringi dengan panglima handalan telah berangkat menghadap Sultan Johor, kemudiannya ke Negeri Sembilan melalui Naning. Setelah berjaya mengalahkan angkatan Daeng Kemboja di Naning, baginda memasuki Rembau melalui Naning lalu ditabalkan oleh Penghulu Luak (waktu itu belum bergelar Undang) di Kampung Penajis, Rembau seperti dalam perbidalan,
Tanah Kerjan (Kerajaan) di Penajis
Tanah Mengandung di Seri Menanti,
Balai Melintang di Sungai Ujong,
Balai Bertingkat di Johol,
Yang mengatur Bilangan Adat di Jelebu,
Yang mengukurkan di Rembau.
Setelah Raja Melewar mengetahui Raja Khatib mengisytiharkan dirinya sebagai Raja di Seri Menanti, baginda berangkat ke sana melalui Bukit Putus untuk menyebarkan pembohongan tersebut. Dalam peperangan saudara ini, Raja Khatib telah melarikan diri dan Dato’ Penghulu Naam dijatuhi hukuman pancung. Akhirnya, Raja Melewar ditabalkan menjadi Yamtuan Pertama dalam lipatan sejarah pemerintahan Negeri Sembilan. Oleh yang demikian, Raja Melewar sebagai Yamtuan Pertama telah menjadi perintis kepada susur-galur kerabat Diraja dari Pagar Ruyong.
Negeri Sembilan, di samping mempunyai Undang yang pada zaman sebelum penjajahan Inggeris berkuasa penuh ke atas luak masing-masing, juga mempunyai seorang Yang di-Pertuan Besar atau dahulunya hanya dikenali Yamtuan sahaja. Bagaimanapun, Yang di-Pertuan Besar hanya berkuasa di Luak Seri Menanti sahaja sehinggalah berlaku pergolakan yang menyebabkan campur tangan pihak penjajahan Inggeris. Penglibatan pihak Inggeris tersebut membolehkan perlantikan seorang Residen British sebagai penasihat dalam pentadbiran dan membuat peraturan negeri.
Pejabat Setiausaha Kerajaan Negeri Sembilan, Tingkat 5, Blok A, Wisma Negeri, Jalan Dato' Abdul Malek, 70503 Seremban, Negeri Sembilan.
Tel : 606-765 9900
Faks : 606-761 7386
Tarikh Akhir Kemaskini : Rabu, 05 Oktober 2022.
Jumlah Pelawat : 10406358
SELAMAT DATANG KE PORTAL RASMI KERAJAAN NEGERI SEMBILAN
Kerajaan Negeri Sembilan tidak akan bertanggungjawab bagi sebarang kehilangan dan kerugian yang disebabkan oleh pengguna maklumat yang diperolehi daripada laman ini.
Paparan terbaik dengan Chrome versi 43.0 ke atas dan minimum resolusi 1280 x 768 piksel
© Pentadbiran Kerajaan Negeri Sembilan. Semua Hak Cipta Terpelihara.
| Dasar Privasi | Dasar Keselamatan | Soalan Lazim | Peta Laman